फरीदाबाद|जिला बार एसोसिएशन के पूर्व अध्यक्ष एवं न्यायिक सुधार संघर्ष समिति के अध्यक्ष एडवोकेट एलएन पाराशर ने झूठे केस में फंसाने और जान से मरवाने की आशंका जताई है। उन्होंने पुलिस को शिकायत देकर सुरक्षा की गुहार लगाई है। पुलिस को दी शिकायत में पाराशर का कहना है कि उन्होंने भ्रष्टाचार के खिलाफ आवाज उठाई है। इसके लिए वह लगातार संघर्ष भी कर रहे हैं। इससे परेशान होकर न्यायिक सेवा से जुड़े अधिकारी उनके खिलाफ झूठे केस में फंसाने और जान से मरवाने की साजिश रच रहे हैं। उन्होंने कहा यदि उनके ऊपर जानलेवा हमला होता है अथवा उनकी मौत होती है तो उक्त अधिकारी जिम्मेदार होंगे।